Ρόζα Ντελάουρο

Η Ρόζα Λουίζα Ντελάουρο (αγγλικά: Rosa Luisa DeLauro, 2 Μαρτίου 1943), είναι Αμερικανίδα πολιτικός, που υπηρετεί ως Μέλος της Βουλής των Αντιπροσώπων των Ηνωμένων Πολιτειών για την 3η κογκρεσιακή περιφέρεια της πολιτείας του Κονέκτικατ, από τον Ιανουάριο του 1991. Είναι μέλος του Δημοκρατικού Κόμματος. 

Από τον Ιανουάριο του 2021, διατελεί ως πρόεδρος της Επιτροπής Πιστώσεων της Βουλής των Αντιπροσώπων των Ηνωμένων Πολιτειών. 

Η Ντελάουρο, εξελέγη πρώτη φορά στο Κογκρέσο των Ηνωμένων Πολιτειών, στις εκλογές του 1990, με ποσοστό 52% έναντι 48% του τότε Ρεπουμπλικανού ανθυποψήφιού της. Από τότε έχει επανεκλεγεί 15 φορές, και σήμερα αποτελεί το αρχαιότερο μέλος του Κογκρέσου των Ηνωμένων Πολιτειών από την αντιπροσωπεία της πολιτείας του Κονέκτικατ. Στην τελευταία της επανεκλογή στις εκλογές του 2020, έλαβε ποσοστό 58.7% έναντι 39.8% της Ρεπουμπλικανής ανθυποψήφιάς της. Η κογκρεσιακή περιφέρεια της Ντελάουρο, περιλαμβάνει την πόλη του Νιου Χέιβεν, καθώς και τα προάστιά του.  

Η Ντελάουρο, ανήκει στην ιδεολογική πτέρυγα των προοδευτικών Δημοκρατικών, και είναι ιδρυτικό μέλος της Ομάδας Προοδευτικών μελών του Κογκρέσου των Ηνωμένων Πολιτειών. 

 Βιογραφία 
Η Ρόζα Ντελάουρο, γεννήθηκε τον Μάρτιο του 1943 στο Νιου Χέιβεν του Κονέκτικατ, από γονείς Ιταλικής καταγωγής. Αποφοίτησε από το Καθολικό Λύκειο Θηλέων "Academy of Our Lady of Mercy, Lauralton Hall" στο Μίλφορντ, και κατόπιν σπούδασε Ιστορία και Πολιτικές Επιστήμες στο Πανεπιστήμιο Φόρνταμ στη Νέα Υόρκη, λαμβάνοντας πτυχίο (BA) το 1964.https://books.google.gr/books?id=8jlTWMq4gB8C&pg=PA820&lpg=PA820&dq=rosa+delauro+bachelor+in&source=bl&ots=Djr06nO_0u&sig=ACfU3U3WLruj8xZaaXOaQYE2OQpGre2dVQ&hl=el&sa=X&ved=2ahUKEwi1orSQreH2AhVYO-wKHd9VBB8Q6AF6BAgwEAM#v=onepage&q=rosa%20delauro%20bachelor%20in&f=false Στη συνέχεια πραγματοποίησε μεταπτυχιακές σπουδές πάνω στη Διεθνή Πολιτική στο Πανεπιστήμιο Κολούμπια, λαμβάνοντας μεταπτυχιακό δίπλωμα (MA) το 1966. 

 Προσωπική ζωή 
Η Ντελάουρο, είναι παντρεμένη από το 1978 με τον πολιτικό σύμβουλο και δημοσκόπο Σταν Γκρίνμπεργκ, με τον οποίο έχουν αποκτήσει μαζί 3 παιδιά. Είναι μέλος της Ρωμαιοκαθολικής Εκκλησίας. Διαμένει στο Νιου Χέιβεν. 

 Παραπομπές 

Εξωτερικοί σύνδεσμοι


Κατηγορία:Μέλη της Βουλής των Αντιπροσώπων (ΗΠΑ)
Κατηγορία:Κονέκτικατ
Κατηγορία:Πολιτικοί του Δημοκρατικού Κόμματος (ΗΠΑ)
Κατηγορία:Αμερικανοί πολιτικοί